ອົງ​ການ​ຊ່ອຍ​ເຫຼືອ ວ່າ ​ພວກ​ຄົນ​ພິ​ການ ເກົາຫຼີເໜືອ ປະ​​ເຊີນ​ກັບ​ໄພ​ຂົ່ມ​ຂູ່ ຈາກ​ມາດ​ຕະ​ການ​ລົງ​ໂທດ ຂອງ ສ​ປ​ຊ ແລະ ສ​ຫລ
ແຫຼ່ງ​ຂ່າວຫຼາຍ​ແຫ່ງ​ທີ່​ກ່ຽວ​ຂ້ອງ​ກັບ​ວຽກ​ງານການ​ຊ່ອຍ​ເຫຼືອ ກ່າວ​ຕໍ່​ວີ​ໂອ​ເອ ວ່າ ອົງ​ການ Humanity & Inclusion ຫຼື HI ໄດ້​ຍຸ​ຕິ​​ພາ​ລະ​ກິດ​ຕ່າງໆຂອງ​ຕົນ​ຢູ່​ໃນ​ເກົາຫຼີ​ເໜືອ.
ພວກຊາວເກົາຫຼືເໜືອທີ່ເສຍອົງຄະທັງຫຼາຍ ອາດປະເຊີນກັບການສ່ຽງ ຕໍ່ຄວາມບໍ່ສົມດຸນ ຍ້ອນຄວາມພະຍາຍາມເພື່ອທີ່ຈະຍົກລະດັບໂຄງການສ້າງອາວຸດທີ່ມີອານຸພາບຮ້າຍແຮງຂອງປະເທດນີ້ ກຸ່ມອົງການຊ່ອຍເຫຼືອດ້ານມະນຸດສະທຳ ບາງສ່ວນ ທີ່ສະໜອງເຄື່ອງການແພດ ການສຶກສາ ແລະອຸປະກອນຊ່ອຍເຫຼືອພວກຄົນທີ່ມີຄວາມບົກຜ່ອງທາງຮ່າງກາຍ ຫູໜວກຫຼືຕາບອດ ແລະການບົກຜ່ອງໃນດ້ານການເຕີຍບໂຕອື່ນໆເປັນຕົ້ນ ກ່າວວ່າ ມາດຕະການລົງໂທດຂອງອົງການສະຫະປະຊາຊາດ ພ້ອມກັນກັບ ລັດຖະບານທ່ານທຣຳ ຊຶ່ງເປັນວິທີການ “ກົດດັນຢ່າງສຸດຂີດ” ທີ່ໄດ້ວາງຕໍ່ພຽງຢາງ ສຳລັບ ການທົດລອງນິວເລຄຍ ແລະລູກສອນໄຟຂີປະນາວຸດຂອງຕົນນັ້ນ ແມ່ນໄດ້ຈຳກັດຄວາມສາມາດຂອງອົງການທັງຫຼາຍ ທີ່ຈະດຳເນີນວຽກງານຕໍ່ໄປໄດ້ ຢູ່ໃນເກົາຫຼີເໜືອ ທ່າມກາງຂໍ້ຈຳກັດດັ່ງກ່າວເຫຼົ່ານັ້ນ ອົງການທີ່ບໍ່ຂຶ້ນກັບລັດຖະບານ ຫຼື NGO ຈຶ່ງໄດ້ຍົກເລີກໂຄງການຕ່າງໆຂອງພວກເຂົາເຈົ້າ ທັງໝົດໄປເລີຍ ແຫຼ່ງຂ່າວຫຼາຍແຫ່ງທີ່ກ່ຽວຂ້ອງກັບວຽກງານການຊ່ອຍເຫຼືອ ກ່າວຕໍ່ວີໂອເອ ວ່າ ອົງການ Humanity & Inclusion ຫຼື HI ໄດ້ຍຸຕິພາລະກິດຕ່າງໆຂອງຕົນຢູ່ໃນເກົາຫຼີເໜືອ ອົງການຂອງຝຣັ່ງແລະແບລຈ້ຽມດັ່ງກ່າວ ທີ່ຍັງຮູ້ຈັກກັນຄື ອົງການຄົນພິການສາກົນ ຫຼື Handicap International ທີ່ໄດ້ທຳງານຢູ່ໃນປະເທດເກົາຫຼີເໜືອ ມານັບຕັ້ງແຕ່ປີ 2001 ແລະທຳງານໂດຍການສົມທົບກັບສະຫະພັນເພື່ອປົກປ້ອງຄົນພິການຂອງທາງການເກົາຫຼີເໜືອ ອີງຕາມເວັບໄຊຂອງອົງການທີ່ບໍ່ຫວັງຜົນກຳໄລ ອົງການ HI ໄດ້ປະຕິເສດ ທີ່ຈະໃຫ້ຄຳຕອບຢືນຢັນ ເຖິງການຍຸຕິກວຽກງງານດັ່ງກ່າວ ຕໍ່ການຂໍຮ້ອງ ຈາກວີໂອເອ ການຂາດຄວາມໂປ່ງໃສຂອງ ແລະການບໍ່ຄ່ອຍຢາກຈະປຶກສາຫາລື ກ່ຽວກັບວຽກງານຂອງພວກອົງການ NGO ຢ່າງເປີດເຜີຍຢູ່ນະທີ່ນັ້ນ ໄດ້ເຮັດໃຫ້ມີຄວາມຫຍຸ້ງຍາກສຳລັບພວກຜູ້ສັງເກດການຢູ່ພາຍນອກ ບໍ່ສາມາດວາດພາບໄດ້ຢ່າງຮ້ອບດ້ານຂອງສະຖານນະການທີ່ກຳລັງເກີດຂຶ້ນ ແຕ່ ທ່ານນາງນຳຊານິນ ຊາເດ-ຄຳມິງສ໌ ຜູ້ປະທະກະຖາ ໃນການສຶກສາດ້ານ ດ້ານມະນຸດສະທຳ ຢູ່ທີ່ມະຫາວິທະຍາໄລ ດີກກິນ ໃນນະຄອນແມລເບີຣນ໌ ຂອງອອສເຕຣເລຍ ກ່າວວ່າ “ຜົນກະທົບທີ່ສຳຄັນຍິ່ງຂອງມາດຕະການລົງໂທດ” ແມ່ນຮັບຜິດຊອບໂດຍກົງ ສຳລັບການຍົກຍ້າຍອອກມາຂອງອົງການສາກົນຕ່າງໆຈາກເກົາຫຼີເໜືອ ເຊັ່ນວ່າ ອົງການ HI ທ່ານນາງໄດ້ອະທິບາຍວ່າ ໃນຂະນະທີ່ ການເຄື່ອນໄຫວດ້ານມະນຸດສະທຳຢູ່ໃນເກົາຫຼີເໜືອ ແມ່ນຍັງໄດ້ຮັບອະນຸຍາດ ພາຍໃຕ້ມາດຕະການລົງໂທດຕ່າງໆຢູ່ ຂັ້ນຕອນການຍື່ນເອກກະສານເພື່ອຂໍການຍົກເວັ້ນຈາກບັນດາປະເທດສະມາຊິກທັງຫຼາຍແມ່ນໃຊ້ເວລາດົນນານ ແລະພ້ອມກັນນັ້ນ ການກີດກັນກ່ຽວກັບທຸລະກຳດ້ານການເງິນຂອງຄະນະກຳມະການວາງມາດຕະການລົງໂທດຂອງສະຫະປະຊາຊາດ ນຳໄປສູ່ການຫລຸດນ້ອຍຖອຍລົງຂອງຄູ່ຮ່ວມງານທັງຫຼາຍ ທີ່ອົງການເຫຼົ່ານັ້ນ ໄດ້ໃຊ້ເວລາຫຼາຍປີເພື່ອກໍ່ຕັ້ງຂຶ້ນກັບຟຽງຢາງ ອ່ານຂ່າວນີ້ຕື່ມ ເປັນພາສາອັງກິດ